Ribe Stifts Adresseaviser, 1847-07-26
Det hedder fra Flensborg i Byens Av. af 19. ds. Vor forrige første Borgemester Etatsraad Feddersen, R. af D. og Domd. er den 15. ds. død i Kiel. Jdag vil hans Liig ankomme hertil, hvor det skal bisættes i Kapellet til Onsdag og samme Dag jordes. Aarh. Av. meddeler: J forrige Søndags Formiddag tildrog sig her en meget sørgelig Begivenhed. Tre af Byens Borgere og en Sømand vare paa en Lystseilads fra Riis Skov saa uheldige at Baaden kantrede, og de To af dem (Skomagermester Willadsen og Reebslagermester Jusjung) druknede. De to Andre, Tømmermester Frandsen og Sømanden bleve reddede. Willadsens Liig er endnu ikke fundet. Begge de Forulykkede efterlade sig Familier, Jusjung end- ogsaa Kone og 8 Børn. (Slutning af Provst Weisners Forsvar.) Jeg skal nu gaae over til den fremstillede Visitatsscene. Den Kommando Tone, der tillægges mig, benægter jeg at bruge. Ordene Hide og Snavs har jeg aldrig brugt; Ordet: "Frem- ikke saaledes stillet eller betonet, at Ordet kunde være stødende. Derimod vedkjender jeg mig Brugen af det anførte Ord: "Nu Due, naar et andet Barn skal examineres, eller det udpegende Ord: "Nu Du der, naar det ikke er en Sidemand. Ligeledes vedkjender jeg mig Ordet: "Duer ikke li til det Barn, der ikke svarer, eller svarer aldeles feilagtig. Men det er mig ufatteligt, at disse Ord skulle være for myndige, være brutale. At jeg kaldte Skolelæreren ind i det Værelse, hvor kun Sognepræsten og jeg var, for kun i Præstens Nærværelse at give ham den fornødne Paamindelse, maa dog vel billiges; – men hvorledes skulde jeg komme til i Stedet for at kalde paa Læreren ved Navn – at bruge Ordene: "Skolelæreren i N. N. herinde og dog staae disse Ord anførte med Citationstegn, og – vel at mærke - det er paa den ordrette Anførelse af mine Ord, at hele Beviser for Brutalitet kommer til at hvile; thi det vil man dog vel ikke fordre, at jeg paa en Visitats skal med mange og udsøgt høflige Ord udbede mig Tilladelsen til at høre den eller den Klasse, see Protokollerne, tiltale Læreren osv. At jeg ikke vilde antage Skolelærerens Henviisning til hans forhenværende Foresattes Dom om hans Skole, er fuldkommen sandt. Jeg visiterer ikke, for at høre mine Formænds Dom om Skolens Tilstand i en svunden Tid, men for at fælde min Dom og Skolens Tilstand i Nutiden. At jeg fraraadede Skolelæreren at vedblive hans Function som Sogneforstanderskabets Formand, er ligeledes ganske sandt. Jeg antog, og antager endnu, at Formandsskabet borttager for megen Tid, navnlig i saa store Sogne, som Viby og Thiset, der tilmed ere adskilte ved tvende mellemliggende Sogne, Holme og Tranberg. Men det var kun fordi jeg ansaae hans Fratrædelse for hensigtsmæssig for Skolens Fremgang, at jeg ønskede det, og da Læreren svarede mig - hvad ikke er anført i Maanedsskrivtet at han strax vilde fratræde, fraraadede jeg det, fordi jeg ikke ønskede, at hans øieblikkelige Fratrædelse skulde vise sig som en Følge af Visitatsen, og raadede ham kun til ikke at modtage Gjenvalg for Aaret 1847. At jeg skulde have erklæret, at Børnene vare bedre ved denne, end ved min forrige Visitats, strider mod de af mig paa Stedet nedtegnede Visitatsbemærkninger. Hvorfor det indtagne Maaltid, en Ret Fisk, omtales, veed jeg ikke. Kun dette til Oplysning: Klokken mellem 7 og 8 toge Sognepræsten og jeg fra Viby Præstegaard til Thiset, og jeg forlod først Thiset Skole, som anført i Maanedsskrivtet, Klokken 4 om Eftermiddagen, for at tage til Astrup Præstegaard. Hviletiden fra Kl. 12 til 12 enhalv bød Skolelæreren os bemeldte Ret, som vi modtoge. Hvorfor er dette fremhævet? Vilde et Nei, ikke være benyttet just for at bevise min - Brutalitet? Der staaer nu kun tilbage, at jeg omtaler de mig tillagte Ord: "Staae ret, imedens jeg taler med Dem Om jeg har brugt disse Ord aldeles saaledes, veed jeg ikke. De vil erindre. Hr. Redaktør, at Ordene ere udtalte den 10. November f. A., altsaa for 8 Maaneder siden; men, at jeg har sagt noget Lignende, indrømmer jeg. Medens jeg forgiæves søgte at bringe Skolelæreren til Erkjendelsen af, at hans Skole var daarlig, uden hvilken Erkjendelse Fremgang, ikke var at haabe - laae han heelt tilbage mod den skraa Klap af et Chatoulle. Det var denne liggende Stilling aldeles upassende i det Øjeblik han var indkaldt for at høre en Paamindelse - der maatte støde mig. Har jeg brugt Ordet Staa ret finder jeg det ikke passende, men hans Stilling, der fremkaldte Ordet. – og dette haaber jeg, at enhver Skolelærer vil indrømme mig – var heller ikke passende. Tillad mig, Hr. Redaktør til Slutning at anføre Grunden, hvorfor jeg svarer, skjøndt mit Navn ikke er nævnet i Deres Blad. Jndsenderen, der ikke nævner sig, hvorfor jeg har henvendt mit Ord til Dem, som Bladets Redaktør, slutter saaledes: Saadan viser den oftere latterliggjorte Provstemagt, sig endnu i Jylland; thi - der er jo høit til Himlen og langt til Kjøbenhavn. Vi skulle imidlertid tilføje til Underretning for den myndige Hr. Provst de faa Ord, at vi skulle søge at have Øie med ham paa hans Visitats-Reiser, og, ved en senere Anledning, maaskee ikke undslaae os for at nævne ham ved Navn, for at hans Anmasselser kunne i den offentlige Mening erholde den Revselse, de fortjene. De vil vist indrømme mig, at det for en Skolelærer var den allernæmmeste Maade at holde en Foresat i Stak paa, naar han kun behøvede at indrykke en usand og krænkende Annonce imod ham i et Blad uden at nævne hans Navn, men dog ved Angivelse af Visitatsdagen m.m., saaledes antyde det, at han kunde sige: "Det skrev jeg, og han tang til det. Nei, saa let Spil kan jeg ikke indrømme min Modstander, Tanshed vilde have lammet min Virksomhed i og for Skolerne, og derfor, skjøndt Unævnt, kan og bør jeg ikke tie. Et Spørgsmaal fremtvinger sig her. Hvorfor er den hele Visitatsseene først nu indsendt til Deres Blad; det var dog den 10. November f. A. at den forefaldt, Er det, fordi jeg i flere Aar har visiteret i Thiset Skole i Juli Maaned, Er Stykket nu indsendt, for at bringe mig til ved Visitatsen i Aar at tie og finde alt godt – eller for mulig at bringe mig til ikke at visitere i Thiset Skole i Aar, Nu! jeg agter ikke at visiterere i Thiset Skole i Aar; men Grunden er denne: Under 12. Juni har Skole-Directionen kommuniceret Sogneforstanderskabet for Viby og Thiset Sogne en Kancelli-Skrivelse af 1. f. M. angaaende Skolelæreren i Thiset, og det vilde altsaa være ubilligt at visitere i bemeldte Skole, for Frugten af det høje Kollegiums Erindring kan være synlig.